Diari Oficial de la Generalitat Valenciana


Sumari del DOGV 8260, del 23-03-2018 (2018/2913)

Extracte de la Resolució de 15 de març de 2018, del president de l'Agència Valenciana del Turisme, per la qual es convoquen les ajudes contra la temporalitat i la precarietat laborals en el sector turístic i per a la detecció i el tractament de malalties laborals de les cambreres de pisos.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8260

Data del DOGV
:   23-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2913


Data del document
:   15-03-2018

Organisme emissor
:   Agència Valenciana del Turisme

Tipus de document
:   Extracte

Anàlisi jurídica

 Descriptors 

:   * Agència Valenciana del Turisme
    * ajuda pública

Extracte de la Resolució de 15 de març de 2018, del president de l'Agència Valenciana del Turisme, per la qual es convoquen les ajudes contra la temporalitat i la precarietat laborals en el sector turístic i per a la detecció i el tractament de malalties laborals de les cambreres de pisos. [2018/2913]  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran acollir-se al programa d'ajudes que s'arreplega en l'annex I d'aquesta resolució de conformitat amb l'article 2.1 del Decret 4/2017, de 31 de març, del president de la Generalitat, pel qual s'aproven les bases reguladores de les ajudes adreçades al sector turístic de la Comunitat Valenciana, els següents: sindicats, associacions i organitzacions de treballadors i treballadores del sector turístic.  
  
Segon. Objecte  
Ajudes per als projectes que s'emmarquen en els programes que es detallen a continuació i que figuren en l'annex I de la convocatòria:  
- Programa 1: Lluita contra la temporalitat i la precarietat laborals en el sector turístic.  
- Programa 2: Detecció i tractament de malalties laborals de les cambreres de pisos.  
  
Tercer. Bases reguladores  
Decret 4/2017, de 31 de març, del president de la Generalitat, pel qual s'aproven les bases reguladores de les ajudes adreçades al sector turístic de la Comunitat Valenciana, publicat en el Diari Oficial de la Generalitat Valenciana número 8014, del dia 4 d'abril de 2017.  
  
Quart. Quantia  
1. L'import global màxim destinat a aquestes ajudes puja a 400.000 euros. L'assignació d'aquestes quanties a cada programa és la següent:  
  
Programa 1: 300.000 euros.  
Programa 2: 100.000 euros.  
2. La quantia de la subvenció, sense perjudici del que estableix l'article 8.4 d'aquesta resolució per al cas que es produïsquen empats en l'ordre de prelació que s'establisca, serà la quantitat que resulte d'aplicar un percentatge del 90 % sobre el cost subvencionable.  
3. L'import màxim d'ajuda global per beneficiari dels programes d'aquesta resolució serà de 75.000 euros per al programa 1 i de 50.000 euros per al programa 2.  
4. En cada un dels programes de la convocatòria s'estableixen el límit màxim d'ajuda per projecte i el cost subvencionable mínim perquè l'actuació puga ser objecte de subvenció.  
  
Cinqué. Termini representació de sol·licituds  
El termini de presentació de sol·licituds serà de vint dies hàbils i començarà l'endemà de la publicació d'aquest extracte en el Diari Oficial de la Generalitat Valenciana.  
  
València, 15 de març de 2018.- El president de l'Agència Valenciana del Turisme: Francesc Colomer Sánchez.